德友惠竹栽甚富而又得佳篇既種復喜雨次韻謝之
作者：許及之
朝代：宋

paragraphs: 嗜酒愛風竹，種竹涓日醉。
小園窘邊幅，雜芳紛位置。
此君何可無，野卉闢之易。
畝許得滋曠，千箇栽不翅。
故人雖借居，愛竹有幽致。
肯割鍾山青，分植容成地。
移來天亦喜，凉生雨兼值。
既免躬抱甕，何惜親閲視。
颯爽已可人，能同聽秋思。